એસપી ચૈતન્ય મંડલિકે ખનિજ ચોરીની ગેરકાયદેસર પ્રવૃત્તિને અટકાવવા તેમજ દારૂની હેરાફેરની પ્રવૃત્તિને રોકવા ખનન માફિયા સાથે બુટલેગરોની યાદી તૈયાર કરી આવા તત્વો વિરૂધ્ધ અસામાજિક પ્રવૃત્તિ ધારા હેઠળ દરખાસ્ત તૈયાર કરી કલેકટરને મોકલી આપી હતી. કલેકટરે ખનિજ માફિયા નરેન્દ્રસિંહ જશવંતસિંહ રાઠોડ, વિરપાલસિંહ ઉર્ફે ભોલો ચંદનસિંહ રાઠોડ અને રવિરાજસિંહ ભવાનસિંહ રાઠોડ તેમજ ઇડરના બુટલેગર પ્રવિણજી હંજારજી વણઝારા વિરૂધ્ધ પાસાની દરખાસ્તને મંજુરી આપી હતી. કલેકટર દ્વારા દરખાસ્તને એસપી કચેરીએ મોકલી આપી હતી.